Diari Oficial de la Generalitat Valenciana


Sumari del DOGV 4169, del 16-01-2002 (2001/12243)

Informació pública de les bases que han de regir el procés selectiu per a la provisió, en propietat i per promoció interna, de dues places de personal operari de manteniment del poliesportiu municipal.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/12473


Data del document
:   11-12-2001

Organisme emissor
:   Ajuntament d'Ontinyent

Tipus de document
:   Convocatòria

Descriptors 

:   * Ontinyent
    * personal de serveis
    * concurs administratiu
    * administració local

Informació pública de les bases que han de regir el procés selectiu per a la provisió, en propietat i per promoció interna, de dues places de personal operari de manteniment del poliesportiu municipal. [2001/X12727]
  
1. Objecte de la convocatòria
  
L'objecte de la convocatòria és la provisió, en propietat i per promoció interna, de dos places d'operaris de manteniment del poliesportiu, entre el personal funcionari d'aquest ajuntament que pertanyen al grup de titulació E, d'acord amb l'oferta d'ocupació pública de 1995, mitjançant concurs-oposició restringit.
  
La plaça està inclosa en la plantilla de personal funcionari d'aquest ajuntament, grup de titulació D, escala d'Administració Especial, grup de personal d'oficis, subgrup d'oficials.
  
Els objectius del lloc de treball són: el manteniment en bones condicions d'us i conservació de totes les instal·lacions i serveis del poliesportiu municipal.
  
Les presents bases es publicaran íntegres en el Diari Oficial de la Generalitat Valenciana (DOGV) una vegada siguen aprovades per l'Alcaldia d'aquest ajuntament.
  
L'anunci de convocatòria i extracte d'estes bases es publicarà en el Boletín Oficial del Estado (BOE). Els successius anuncis es publicaran únicament en el Diari Oficial de la Generalitat Valenciana (DOGV) i al tauler d'anuncis de l'Ajuntament.
  
2. Condicions de les persones aspirants
  
Per a ser admesos a la realització de les proves selectives, les persones aspirants hauran de reunir els següents requisits en la data d'acabament del termini d'admissió de sol·licituds:
  
a) Ser funcionari/a de carrera d'aquest ajuntament, amb una antiguitat superior a dos anys i pertànyer a una plaça de titulació del grup E.
  
b) No excedir, en el seu cas, l'edat en que falten menys de deu anys per a la jubilació per edat.
  
c) No patir cap malaltia o defecte físic que impedesca l'exercici de les funcions corresponents.
  
d) No haver estat separat, mitjançant expedient disciplinari del servei a l'Estat, a les comunitats autònomes o entitats locals, ni estar inhabilitat per a l'exercici de funcions públiques.
  
e) Estar en possessió del títol de Graduat Escolar, Formació Professional de primer grau o equivalent, o tenir complides les condicions per obtenir-lo en la data que finalitze el termini de presentació d'instàncies.
  
f) Coneixements de valencià, que s'acreditaran mitjançant un certificat o títol expedit per la Junta Qualificadora de Coneixements de Valencià (JQCV), o la convalidació, per aquest organisme, de qualsevol altre títol referit sempre al nivell elemental.
  
En el supòsit de no disposar del referit certificat expedit per la JQCV, caldrà superar un exercici específic d'aptitud lingüística homologat per aquest organisme i referit al grau elemental. La persona aspirant que s'hi trobe en aquest supòsit, haurà de fer-ho constar a la sol·licitud de participació al procés selectiu i en conseqüència, restarà obligat a la realització de l'exercici específic d'aptitud lingüística abans referit.
  
3. Presentació d'instàncies i documentació annexa
  
Les instàncies sol·licitant prendre part en la present convocatòria s'adreçaran a l'Alcaldia'Presidència de l'Ajuntament, hauran d'ajustar-se al model d'instància que figura com annex I d'estes bases i es presentaran en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals a partir del dia següent de la publicació de l'extracte d'esta convocatòria en el Boletín Oficial del Estado (BOE).
  
En les instàncies les persones aspirants hauran de manifestar que reuneixen tots i cadascú dels requisits exigits en la base segona de les de la convocatòria així com que es comprometen a presentar, quan calga, els documents acreditatius que ho acrediten.
  
A la instància s'acompanyarà justificant d'haver ingressat en la Caixa Municipal, compte 2045/6001/56/7306845204, els drets d'examen que es fixen en 26,56 euros (4.420 pessetes) Els esmentats drets d'examen sols es tornaran a les persones que no siguen admeses al procediment selectiu per no complir algun dels requisits per a prendre-hi part.
  
4. Admissió d'aspirants
  
Per a ser admesos a les proves selectives, serà suficient que les persones aspirants manifesten en la instància que reuneixen totes i cadascuna de les condicions que s'exigeixen en aquestes bases, referides a la data de finalització del termini de presentació, i que hagen abonat els drets d'examen.
  
Finalitzat el termini de presentació d'instàncies, mitjançant resolució de l'Alcaldia s'aprovarà la llista d'aspirants admesos i exclosos, que es farà pública en el Diari Oficial de la Generalitat Valenciana i taulers d'anuncis de l'Ajuntament, i es concedirà un termini de deu dies hàbils per tal d'esmenar les errades. No obstant això, les errades de fet es podran esmenar en qualsevol moment, d'ofici o a petició de la persona interessada.
  
Transcorregut aquest termini sense que es formule cap reclamació a la llista, aquesta s'entendrà com a definitiva.
  
L'Alcaldia resoldrà les reclamacions que es presenten i elevarà a definitives les llistes d'admesos i exclosos mitjançant resolució que es publicarà igualment en el Diari Oficial de la Generalitat Valenciana. Esta publicació servirà de notificació a l'efecte d'impugnacions i recursos. En la mateixa resolució es determinarà el lloc, la data i l'hora de la celebració del primer exercici d'este procés selectiu, que tindrà lloc en un termini no inferior a quinze dies hàbils, així com l'ordre de crida de les persones aspirants.
  
5. Tribunal qualificador
  
El Tribunal qualificador estarà format pels següents membres, tots ells amb veu i vot:
  
President/a: l'alcalde/ssa'president/a de l'Ajuntament o regidor que delegue.
  
Secretari: el de la Corporació o funcionari que delegue, que actuarà també com a vocal.
  
Vocals:
  
- Un/a tècnic/a designat/a per la presidenta de la Corporació.
  
- Un representant de l'administració del Govern Valencià.
  
- El/la funcionari/a o empleat/ada municipal que ocupe la direcció del respectiu servei, i si no hi ha, un funcionari de la Corporació d'igual o superior categoria.
  
- El cap del Servei de Personal o funcionari que delegue.
  
- Un/a representant de les organitzacions sindicals amb representació en l'Ajuntament, que actuarà en nom de totes elles.
  
Podrà assistir a les sessions del Tribunal un membre de cadascuna de les seccions sindicals amb representació en l'Ajuntament, amb veu i sense vot.
  
La designació dels membres del Tribunal inclourà la dels seus respectius suplents, i es farà pública junt a la llista d'admesos i exclosos al Diari Oficial de la Generalitat Valenciana (DOGV) així com al tauler d'anuncis de l'Ajuntament.
  
La Corporació sol·licitarà als òrgans corresponents la designació dels respectius representants, que haurà d'efectuar-se en el termini dels 20 dies naturals següents al de la recepció de la sol·licitud.
  
Els vocals del Tribunal tindran igual o superior titulació acadèmica que l'exigida per al lloc de treball de la convocatòria.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
Per al millor compliment de la seua missió, el Tribunal podrà sol·licitar i obtenir l'assessorament d'especialistes en aquelles proves en què ho estime necessari o convenient, els quals es limitaran a l'exercici de les respectives especialitats i col·laboraran amb els Tribunals basant-se exclusivament en aquestes. Les persones assessores seran nomenats per l'Alcaldia i aquest nomenament es publicarà únicament al tauler d'anuncis de l'Ajuntament als efectes de les causes d'abstenció i/o recusació.
  
Els membres del Tribunal podran abstenir-se o ser recusats, quan es donen les circumstàncies previstes legalment.
  
A tots els efectes, el Tribunal tindrà la categoria quarta, tant respecte a les assistències dels membres del Tribunal com dels seus assessors i col·laboradors.
  
6. Inici i desenvolupament de l'oposició
  
L'ordre d'actuació de les persones aspirants que hagen de realitzar els corresponents exercicis que no puguen realitzar-se conjuntament, serà el que anualment es determine mitjançant resolució de l'Alcaldia, i serà vàlid per a tot l'any.
  
Els aspirants seran convocats en crida única, excepte casos de força major, degudament justificats i lliurement apreciats pel Tribunal. La no presentació d'una persona aspirant en el moment de ser cridat a qualsevol de les proves obligatòries determinarà automàticament la pèrdua del seu dret a participar en el procés selectiu, i en conseqüència hi quedarà exclòs.
  
Abans de l'inici de cada exercici, i sempre que s'estime convenient durant el desenvolupament d'aquest, els membres del Tribunal, els seus ajudants o assessors comprovaran la identitat dels aspirants i de les aspirants.
  
7. Procediment de selecció
  
7.1 Fase prèvia.
  
7.1.1 Prova de coneixements de valencià.
  
De caràcter obligatori i eliminatori sols per aquelles persones aspirants que no puguen acreditar el nivell de coneixements elemental de valencià.
  
Aquest exercici consistirà en una prova, homologada per la Junta Qualificadora de Coneixements de Valencià, per tal d'acreditar el coneixement del valencià en el seu nivell elemental. La seua durada serà determinada pel Tribunal, abans del seu inici, atenent al seu contingut.
  
La qualificació d'esta prova serà d'apte o no apte.
  
7.2 Fase d'oposició.
  
7.2.1 Primer exercici, de caràcter obligatori i eliminatori.
  
Consistirà en resoldre per escrit, en un temps no inferior a 60 minuts i màxim de 90 minuts, el qual serà determinat pel Tribunal atenent al contingut de l'exercici, d'una prova de coneixements referida als continguts del programa temari que figura a l'annex II d'estes bases.
  
Per a la realització d'esta prova s'extrauran, prèviament a l'inici d'esta, per sorteig i davant de les persones aspirants, cinc temes dels quals les persones aspirants hauran de desenvolupar-ne tres.
  
La qualificació d'aquest exercici serà de 0 a 10 punts, i l'aspirant haurà d'obtenir-ne un mínim de 5 punts per a superar l'exercici.
  
En el supòsit que qualsevol persona aspirant no desenvolupe els tres temes obligatoris, dels cinc extrets, restarà eliminada i no es procedirà a la correcció del seu exercici.
  
7.2.2 Segon exercici. De caràcter obligatori i eliminatori.
  
Consistirà a realitzar, en un temps no inferior a 60 minuts i màxim de 90 minuts, el qual serà determinat pel Tribunal atenent al seu contingut, d'una prova escrita relativa a supòsits pràctics de coneixements referits als continguts del temari que figura a l'annex II estes bases.
  
Per a la realització d'esta prova el Tribunal proposarà a les persones aspirants la resolució per escrit de 3 supòsits pràctics, dels quals caldrà resoldre obligatòriament 2 d'ells.
  
La qualificació d'aquest exercici serà de 0 a 10 punts, i l'aspirant haurà d'obtenir-ne un mínim de 5 punts per a superar l'exercici.
  
Els resultats de cadascun dels exercicis, les successives crides i convocatòries, i en definitiva qualsevol decisió que adopte el Tribunal de Selecció i que haja de conèixer el personal aspirant fins a l'acabament de les proves selectives o, si és el cas, la fase concurs, s'exposaran en els locals on s'haja realitzat l'exercici anterior o en els que s'assenyalen en l'últim anunci, aquesta exposició serà suficient, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de quaranta-vuit hores.
  
Junt amb el resultat de l'últim exercici de la fase d'oposició, el Tribunal exposarà al públic la relació d'aspirants que, per haver superat tots els exercicis eliminatoris hagen de passar a la fase de concurs, i els citarà perquè en el termini de deu dies hàbils presenten la documentació acreditativa dels mèrits i experiència previstos en la convocatòria.
  
7.3 Fase de concurs.
  
En la fase de concurs de mèrits la puntuació màxima a computar per a les persones aspirants serà de 13 punts per la totalitat dels mèrits valorats.
  
En esta fase de concurs sols podran participar les persones aspirants que hagen superat prèviament la fase d'oposició i la fase prèvia, si s'escau, amb la puntuació mínima exigida.
  
Els mèrits a valorar seran els següents:
  
a) Titulacions. No es valoraran com a mèrits aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior, amb el següent barem, i un màxim de 4,00 punts:
  
- Batxiller Superior, FP2 o equivalent 1,00 punt.
  
- Diplomat Universitari o equivalent 2,00 punts.
  
- Llicenciat Universitari o equivalent 3,00 punts.
  
- Doctor 4,00 punts.
  
b) Coneixements de valencià acreditats mitjançant certificació oficial de la Junta Qualificadora de Coneixements de Valencià, d'acord amb el següent barem:
  
- Certificat de grau mitjà 1,50 punts.
  
- Certificat de grau superior 2,00 punts.
  
c) Formació. Es valoraran la suma total de cursos de formació i perfeccionament, el contingut dels quals estiga relacionat amb les funcions de les places convocades, de duració igual o superior a 15 hores, que hagen sigut cursats per la persona interessada i que hagen sigut convocats i homologats per qualsevol centre o organisme públic de formació, fins a un màxim de 2,5 punts, d'acord amb l'escala següent:
  
- De 0 hores a 15 hores ............ 0,15 punts
  
- De 16 hores a 25 hores ............ 0,25 punts
  
- De 26 hores a 50 hores ............ 0,40 punts
  
- De 51 hores a 75 hores ............ 0,50 punts
  
- De 76 hores a 100 hores ............ 0,75 punts
  
- De 101 hores a 150 hores ............ 1,00 punt
  
- De 151 hores a 200 hores ............ 1,25 punts
  
- De 201 hores a 250 hores ............ 1,50 punts
  
- De 251 hores a 300 hores ............ 1,75 punts
  
- De 301 hores a 350 hores ............ 2,00 punts
  
- De 351 hores a 400 hores ............ 2,25 punts
  
- Més de 400 hores .............-........2,50 punts
  
d) Experiència. Per serveis prestats en l'administració pública, en plaça idèntica a la de l'objecte de la convocatòria, es puntuarà a raó de 0,15 punts per més efectiu de treball, amb un màxim de 2,5 punts.
  
Per serveis prestats en l'administració Pública, en plaça distinta a la de l'objecte de la convocatòria, es puntuarà a raó de 0,10 punts per més efectiu de treball, amb un màxim d'1 punt.
  
e) Qualsevol altres mèrits diferents dels relacionats però que tinguen relació directa amb el lloc de treball, podran ser objecte de valoració per part del Tribunal qualificador, de forma discrecional en la seua apreciació, sempre que s'entenga que puga mantenir relació amb una més completa formació general i professional de l'aspirant, i fins un màxim d'1 punt pel conjunt d'aquests mèrits.
  
8. Relació d'aprovats
  
Una vegada baremats el mèrits, el Tribunal exposarà al públic la llista de persones aspirants amb la puntuació obtinguda en la fase de concurs, així com la d'aprovats per ordre de puntuació total que es formarà sumant per a cadascuna d'elles les puntuacions obtingudes en tots els exercicis de caràcter obligatori i la puntuació obtinguda en la fase de concurs, aquesta relació començarà amb l'aspirant que haja obtingut d'aquesta forma la puntuació més alta i acabarà, si és el cas, quan el nombre d'inclosos en aquesta coincidisca amb el nombre de llocs convocats, i els concedirà un termini de deu dies hàbils perquè formulen les reclamacions i les esmenes que estimen pertinents en relació amb la baremació.
  
Una vegada resoltes les possibles al·legacions i esmenes, el Tribunal dictarà la resolució que fixa la relació definitiva d'aspirants aprovats per ordre de puntuació, que sota cap circumstància podrà contenir un nombre superior al de places convocades.
  
En el supòsit que es produixquen empats en les puntuacions finals del procés selectiu es resoldran de la següent manera:
  
a) Tindrà preferència la persona que haja obtingut més puntuació a l'exercici «7.2.2 segon exercici, de caràcter obligatori i eliminatori» de la fase d'oposició
  
b) Si continua l'empat tindrà preferència la persona que haja obtingut més puntuació a l'exercici «7.2.1 primer exercici, de caràcter obligatori i eliminatori» de la fase d'oposició.
  
c) Si continua l'empat tindrà preferència la persona que tinga més puntuació a l'apartat «d) Experiència» del concurs de mèrits.
  
d) Si encara continua l'empat este es dirimirà a favor de la persona aspirant que haja obtingut més punts en l'apartat «b) Coneixements de valencià» del concurs de mèrits.
  
e) De proseguir l'empat es tindrà en compte la major puntuació aconseguida a l'apartat «a) Titulacions» del concurs de mèrits.
  
f) Si continua l'empat es tindrà en compte la major puntuació aconseguida a l'apartat «c) Formació» del concurs de mèrits
  
g) Per últim, i el supòsit que persistisca l'empat, aquest es dirimirà per ordre alfabètic del primer cognom dels aspirants empatats. L'ordre començarà per la lletra per la qual actuen les persones aspirants en aquelles proves que no puguen realitzar-se conjuntament, en la totalitat de processos selectius que tinguen lloc enguany.
  
9. Presentació de documents
  
Les persones aspirants proposades pel Tribunal hauran de presentar en l'Ajuntament, en el termini de 20 dies hàbils des que es publique la relació d'aspirants aprovats, els documents acreditatius de les condicions de capacitat i els requisits exigits en aquestes bases:
  
- Certificat de naixement expedit pel registre civil corresponent o fotocòpia del DNI comparada.
  
- Original o fotocòpia comparada del títol acadèmic exigible d'acord amb la convocatòria.
  
- Declaració de no haver estat separat, mitjançant expedient disciplinari, del servei a qualsevol administració o ocupació pública, així com no estar inhabilitat penalment per a l'exercici de les funcions públiques.
  
- Certificació oficial mèdica que acredite no patir cap malaltia o defecte que impedisca el desenvolupament de les activitats del lloc de treball convocat.
  
Les persones aspirants que dins del termini indicat, i llevat dels casos de força major, no presenten la documentació, no podran ser contractats, i s'anul·laran totes les seues actuacions, i la nul·litat subsegüent dels actes del Tribunal respecte d'aquest, sense perjudici de la responsabilitat en què pogueren incórrer, si escau. En el supòsit que l'aspirant siga exclòs per no presentar la documentació requerida, o per falsedat d'aquesta, el Tribunal podrà proposar la inclusió en la llista d'admesos del mateix nombre d'exclosos per les referides causes, sempre que hagen superat les proves selectives.
  
Prèviament a la contractació dels aspirants proposats, aquests hauran de formular declaració jurada de no trobar-se en cap cas d'incompatibilitat o incapacitat.
  
10. Incidències
  
El Tribunal podrà resoldre els dubtes que es presenten, interpretar aquestes bases i adoptar els acords necessaris per al bon ordre del procés selectiu.
  
11. Recursos
  
Contra aquestes bases i els actes administratius definitius que se'n deriven, els interessats i les interessades podran interposar els corresponents recursos, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Ontinyent, 11 de desembre de 2001.- L'alcalde: Rafael Portero Tortosa.
  
ANNEX II
  
1. Funcions dels operaris de manteniment del complex poliesportiu.
  
2. El manteniment de les instal·lacions esportives. Les seues funcions i classificació.
  
3. Funcions de conservació al complex poliesportiu.
  
4. Tasques d'entreteniment al complex poliesportiu.
  
5. Reparacions en les instal·lacions esportives. Concepte i la seua aplicació al poliesportiu municipal.
  
6. Reposicions de materials. Concepte i la seua aplicació al poliesportiu municipal.
  
7. Treballs d'adequació del vas de la piscina per a la seua posada en funcionament.
  
8. Accessoris complementaris, escales i rampes d'accés a la piscina.
  
9. Tractament químic de l'aigua de les piscines públiques. La seua finalitat.
  
10. Filtre de greixos i equip depurador en piscines públiques. La seua finalitat.
  
11. Filtre d'arena de sílice i llavat. La seua finalitat.
  
12. Regulació i control del ph en piscines públiques.
  
13. Soldadura blana de coure per capil·laritat.
  
14. Soldadura de ferro per arc.
  
15. Desguàs dels aparells sanitaris. El seu manteniment.
  
16. El manteniment dels canalons de desguàs en terrasses, teulats i terrats.
  
17. Escalfadors de propà.
  
18. Sistemes d'escalfament de l'aigua per a ús sanitari mitjançant plaques solars. El seu manteniment.
  
19. Manteniment de sistemes hidràulics de rec per aspersió.